
Egy Rubik-kocka variánsról

Kulcsszavak: Rubik-kocka;gráfelmélet;csoportelmélet;geometria
Bemutatjuk egy új, a szerző által fejlesztett Rubik-kocka variáns, a Floppy Comet Plus működési elvét és mechanikáját. Rövid történeti áttekintés és mechanikai alapelvek ismertetése után egy matematikai nyelvezetű leírást adunk a játékról. Matematikai eszközökkel vizsgáljuk a kockát leíró csoportot, és a játék gráfját. Számítógépes módszerekkel meghatározzuk e gráf átmérőjét. Ismertetünk egy megoldási módszer alapvető gondolatmenetét. Néhány további lehetséges variáció geometriáját is tanulmányozzuk.



